
 8.5.2008
 BG
 Официален вестник на Европейския съюз
 L 124/1
 РЕШЕНИЕ НА СЪВМЕСТНИЯ КОМИТЕТ НА ЕИП
 No 148/2007
 от 7 декември 2007 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение I към Споразумението бе изменено с Решение на Съвместния комитет на ЕИП No 137/2007 от 26 октомври 2007 г. (1)
 (2)
 Решение 2007/275/ЕО на Комисията от 17 април 2007 г. относно списъците с животни и продукти, които подлежат на проверка в граничните инспекционни пунктове съгласно Директиви 91/496/ЕИО и 97/78/ЕО на Съвета (2), следва да бъде включено в Споразумението.
 (3)
 Решение 2007/276/ЕО на Комисията от 19 април 2007 г. за изменение на Решения 2001/881/ЕО и 2002/459/ЕО по отношение на списъка на граничните инспекционни пунктове (3) следва да бъде включено в Споразумението.
 (4)
 Решение 2007/345/ЕО на Комисията от 10 май 2007 г. за изменение на приложения I и II към Решение 2002/308/ЕО за определяне на списъци на одобрените зони и одобрените рибни стопанства по отношение на вирусната хеморагична септицемия (ВХС) или инфекциозната хематопоетична некроза (ИХН) или и на двете болести (4) следва да бъде включено в Споразумението.
 (5)
 Решение 2007/275/EО отменя Решение 2002/349/EО на Комисията (5), което е включено в Споразумението и което следва да бъде отменено от Споразумението.
 (6)
 Настоящото решение не се прилага за Лихтенщайн,
 РЕШИ:
 Член 1
 Глава I от приложение I към Споразумението се изменя, както следва:
 1.
 В точка 39 (Решение 2001/881/ЕО на Комисията) и точка 46 (Решение 2002/459/ЕО на Комисията) на част 1.2 се добавя следното тире:
 „—
 32007 D 0276: Решение 2007/276/ЕО на Комисията от 19 април 2007 г. (ОВ L 116, 4.5.2007 г., стр. 34).“
 2.
 След точка 136 (Решение 2006/677/ЕО на Комисията) на част 1.2 се включва следната точка:
 „137.
 32007 D 0275: Решение 2007/275/ЕО на Комисията от 17 април 2007 г. относно списъците с животни и продукти, които подлежат на проверка в граничните инспекционни пунктове съгласно Директиви 91/496/ЕИО и 97/78/ЕО на Съвета (ОВ L 116, 4.5.2007 г., стр. 9).
 Този акт се прилага и за Исландия за областите, обхванати от конкретните актове, упоменати в параграф 2 от уводната част.“
 3.
 Текстът на точка 113 (Решение 2002/349/ЕО на Комисията) в част 1.2 се заличава.
 4.
 В точка 66 (Решение 2002/308/ЕО на Комисията) на част 4.2 се добавя следното тире:
 „—
 32007 D 0345: Решение 2007/345/ЕО на Комисията от 10 май 2007 г. (ОВ L 130, 22.5.2007 г., стр. 16).“
 Член 2
 Текстовете на решения 2007/275/ЕО, 2007/276/ЕО и 2007/345/ЕО на исландски и норвежки език, които се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 8 декември 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
 Член 4
 Настоящото решение се публикува в раздела